《寄乐昌令孔樵岚》
明代·梁宪

岩邑连江楚，干戈接近邻。遗黎犹有几，故老孰相亲。

地僻花开晚，山寒树不春。时闻勤问俗，辛苦受清贫。

作者简介：梁宪（一六二四—一六八三？），字绪仲。东莞人。明思宗崇祯间任推官。后栖隐罗浮。著有《梁无闷集》、《黄冠闷语》。事见民国张其淦《东莞诗录》卷二二。梁宪诗，以北京图书馆藏清初刻本《梁无闷集》为底本。